CELEX: C2006/131/36
Language: sk
Date: 2006-06-03 00:00:00
Title: Vec C-491/04: Rozsudok Súdneho dvora (druhá komora) zo  23. februára 2006  (návrh na začatie prejudiciálneho konania, ktorý podal VAT and Duties Tribunal, Manchester) – Dollond & Aitchison Ltd/Commissiomers of Customs & Excise (Spoločný colný sadzobník — Colná hodnota — Dovozné clo — Dodávka tovarov spoločnosťou so sídlom v Jersey a poskytovanie služieb v Spojenom kráľovstve)

3.6.2006   
            
            
               SK
            
            
               Úradný vestník Európskej únie
            
            
               C 131/20
            
         Rozsudok Súdneho dvora (druhá komora) zo 23. februára 2006 (návrh na začatie prejudiciálneho konania, ktorý podal VAT and Duties Tribunal, Manchester) – Dollond & Aitchison Ltd/Commissiomers of Customs & Excise
   (Vec C-491/04) (1)
   
   (Spoločný colný sadzobník - Colná hodnota - Dovozné clo - Dodávka tovarov spoločnosťou so sídlom v Jersey a poskytovanie služieb v Spojenom kráľovstve)
   (2006/C 131/36)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   VAT and Duties Tribunal, Manchester
   Účastníci konania pred vnútroštátnym súdom
   
      Žalobca: Dollond & Aitchison Ltd
   
      Žalovaný: Commissioners of Customs & Excise
   Predmet veci
   Návrh na začatie prejudiciálneho konania – VAT and Duties Tribunal, Manchester – Výklad článkov 29 a 30 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, 19.10.1992, s. 1) – Colná hodnota dovážaných tovarov – Kontaktné šošovky dodané poštou spoločnosťou so sídlom na treťom území (ostrov Jersey), ktorá patrí spoločnosti so sídlom v členskom štáte poskytujúcej služby spojené s vyšetrením, poradenstvom a údržbou pri nosení kontaktných šošoviek
   Výrok rozsudku
   
               1.
            
            
               Článok 29 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, treba vykladať v tom zmysle, že za okolností ako vo veci samej je celková platba za poskytovanie určitých služieb, akými sú vyšetrenie, poradenstvo alebo následná starostlivosť, vyžadovaných pri kontaktných šošovkách a za určité tovary ako spomínané šošovky, čistiace roztoky a puzdrá na kontaktné šošovky „prevodnou hodnotou“ v zmysle článku 29 colného kódexu a z tohto dôvodu podlieha dani.
            
         
               2.
            
            
               Zásady uvedené v rozsudku z 25. februára 1999 CPP (C-349/96), nemôžu byť, tak ako sú, použité na určovanie častí transakcie, ktoré sa majú vziať do úvahy z hľadiska uplatnenia článku 29.
            
         
      (1)  Ú. v. EÚ C 45, 19.2.2005.